On Thursday, Keyamo follow tori pipo tok wia im explain how di programme go work; we torchlight some of di tins wey im yarn: Di monthly allowance for each worker go be N20,000 ($52) Na state level joinbodi go select 1000 per LGA wey go get di work Dis joinbodi go get pipo like; market leader (woman), representative from Christian bodi, Muslim bodi and traditional bodi Di joinbodi go decide which kain projects dem wan do Di projects gastu be di type wey no require big-big machine, like clear bush, clean gutter, control traffic Na pipo wey no get work, and no get any skill dem dey find to give job (artisans like plumbers, carpenters no qualify) Out of di 1000 jobs every LGA go get, 100 of am go to those wey politicians select; so as not to touch di remaining 90% Payment of allowance go come direct from CBN wey dey work with just 4 banks ontop dis project All di workers need BVN, if anyone no get, dem go register for am inside one di 4 banks Website go dey where anyone fit upload photo of project so that all man fit monitor wetin dey happen all over Nigeria When tori pipo ask Oga Keyamo say how goment go dey sure say some pipo no go chhok hand spoil di good plan to epp di poor, di minister reply say na di job of di state level joinbodi to monitor each other, and "Nigerians home and abroad go be di prefects and di monitors of dis programme, no be we alone."
